**BILJEŠKE**

**UZ FINANCIJSKE IZVJEŠTAJE**

**TEHNIČKE ŠKOLE ČAKOVEC**

**ZA 2021. GODINU**

Čakovec, siječanj 2022.

**TEHNIČKA ŠKOLA ČAKOVEC**

ŠPORTSKA 5

40000 ČAKOVEC

Šifra grada: 060

KLASA: 400-04/22-02/01

URBROJ: 2109-58-01-22-02

Čakovec, 28. siječnja 2022. Razina: 31 Matični broj: 03109208

 OIB: 59339790065

 Šifra djelatnosti: 8532

 RKP: 19206

 Razdjel: 000

Tehnička škola Čakovec osnovana je 13. rujna 1995, a pravni je slijednik pravnih osoba od 1890. godine kada je osnovana Šegrtska škola Čakovec. Osnivač škole je Međimurska županija, Ruđera Boškovića 2, Čakovec, odobrenje za rad škole Klasa: UP/I-602-03/95-01-1274, URBROJ: 532-06/95-01 izdano je 13. rujna 1995. godine.

Zakonske i druge podloge na kojima se zasniva rad škole:

1. Zakon o odgoju i obrazovanju u osnovnoj i srednjoj školi, NN br. 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 152/14, 07/17, 68/18, 98/19, 64/20
2. Zakon o ustanovama, NN 76/93, 29/97, 47/99, 35/08, 127/19
3. Zakon o proračunu, NN br. 87/08, 136/12, 15/15, 144/21, Pravilnik o proračunskim klasifikacijama, NN br. 87/08, 120/13, 1/20 i Pravilnik o proračunskom računovodstvu i računskom planu NN br. 114/10, 31/11, 124/14, 115/15, 87/16, 3/18, 126/19, 108/20
4. Godišnji plan i program rada za školsku godinu 2021./2022.
5. Školski kurikulum za školsku godinu 2021./2022.

Tehnička škola Čakovec vodi proračunsko računovodstvo temeljem Pravilnika o proračunskom računovodstvu i Računskom planu, a financijske izvještaje sastavlja i predaje u skladu s odredbama Pravilnika o financijskom izvještavanju u proračunskom računovodstvu.

**BILJEŠKE UZ IZVJEŠTAJ O PRIHODIMA I RASHODIMA, PRIMICIMA I IZDACIMA**

Struktura ostvarenih prihoda poslovanja u razdoblju 1. siječnja 2021. – 31. prosinca 2021. izgleda kako slijedi:

|  |  |  |
| --- | --- | --- |
| **OPIS** | **IZNOS (kn)** | **UDIO (%)** |
| Tekuće pomoći proračunskim korisnicima iz proračuna koji nije nadležan (6361) | 14.297.118,58 | 57,85% |
| Kapitalne pomoći proračunskim korisnicima iz proračuna koji nije nadležan (6362) | 445.940,44 | 1,80% |
| Tekuće pomoći iz državnog proračuna temeljem prijenosa EU sredstava ( 6381) | 5.683.783,17 | 23,00% |
| Kapitalne pomoći iz državnog proračuna temeljem prijenosa EU sredstava ( 6382) | 2.457.765,57 | 9,94% |
| Prihodi od imovine (6413) | 17,43 | 0,01% |
| Prihod po posebnim propisima (aktivnosti iz školskog kurikuluma, osiguranje učenika, ulaznice za plivanje) (6526) | 152.278,75 | 0,61% |
| Prihodi od pruženih usluga (661) | 149.262,70 | 0,60% |
| Tekuće i kapitalne donacije (663) | 31.018,00 | 0,13% |
| Prihodi od JLPRS (671) | 1.495.849,39 | 6,05% |
| Prihodi od prodaje proizvedene DI (72) | 2.850,62 | 0,01% |
| **UKUPNO PRIHODI** | **24.715.884,65** | **100,0** |
|  |  |  |
|  |  |  |

Tekuće pomoći iz proračuna koji nije nadležan iznose ukupno 14.297.118,58 kn (AOP 064), što čini 57,85% ukupnih prihoda. Povećanje u odnosu na 2020. godinu je zbog isplata sudskih presuda, isplata plaća za djelatnike zaposlene na projektu RCK te redovnog godišnjeg povećanja uslijed rasta godina staža. Škola je dobila i kapitalne pomoći iz proračuna koji nije nadležan u iznosu od 445.940,44 kn (AOP 065).

U 2021. godini primili smo ukupno 5.683.783,17 kn tekuće pomoći iz državnog proračuna temeljem prijenosa EU sredstava (AOP 070), što čini 23,00% ukupnih prihoda, od čega se 25.324,77 kn odnosi na projekt Škola jednakih mogućnosti, dok se ostatak odnosi na projekt Regionalni centar kompetencija, za koji smo primili i 2.457.765,57 kn kapitalne pomoći (AOP 071), što čini 9,94% ukupnih prihoda.

Međimurska županija, kao osnivač, iz decentraliziranih sredstava financira materijalne rashode, energente i naknadu za dolazak na rad. Sredstva MŽ u 2021. činila su 6,05% ukupnih prihoda Škole (AOP 130), od čega je za materijalne troškove i naknadu za dolazak na rad ukupno primljeno 944.685,00 kn, a za energente 301.364,00 kn. Škola je primila sredstva za investicijsko održavanje u iznosu od 238.431 kn, za plaće Stručnjaka za tehničku podršku primljeno je 9.600,00 kn, a za plaće financirane projektom ŠKOLA JEDNAKIH MOGUĆNOSTI 1.769,39 kn (AOP 069).

Vlastiti prihodi Tehničke škole Čakovec vežu se uz osnovnu djelatnost - obrazovanje uz rad, usluge školske radionice, najam kuhinje, najam aparata za tople napitke, prijepise svjedodžbi te iznose ukupno 149.262,70 kn (AOP 122).

Ostali vlastiti prihodi samo prolaze kroz račun Škole te pokrivaju pripadajuće troškove (stručne ekskurzije, izleti, osiguranje, plivanje).

Tekuće i kapitalne donacije odnose se na donirana sredstva potrebna za nastavu (uredski namještaj, knjige..) u iznosu od 31.018 kn (AOP 123).

Prihodi od prodaje proizvedene DI iznose 2.850,62 kn (AOP 305), što se odnosi na 35% uplata na ime otkupa stanova na kojima postoji stanarsko pravo, dok je 65% uplaćeno u drž. proračun.

Struktura izvršenih rashoda poslovanja u razdoblju 1. siječnja 2021. – 31. prosinca 2021. izgleda kako slijedi:

|  |  |  |
| --- | --- | --- |
| **OPIS** | **IZNOS (kn)** | **UDJEL (%)** |
| Rashodi za plaće (31) | 13.618.029,41 | 42,73 % |
| Materijalni rashodi (32) | 2.108.736,26 | 6,62 % |
| Financijski rashodi (34) | 101.052,64 | 0,32 % |
| Subvencije (35) | 1.287.420,58 | 4,04 % |
| Pomoći dane u inozemstvo i unutar općeg proračuna | 237.154,47 | 0,74% |
| Naknade građanima i kućanstvima u naravi (37) | 747,63 | 0,00 % |
| Donacije (38) | 5.690,00 | 0,02 % |
| Građevinski objekti (421) | 14.425.814,77 | 45,27 % |
| Postrojenja i oprema (422) | 69.309,51 | 0,22 % |
| Knjige i djela likovnih umjetnika (424) | 13.341,13 | 0,04 % |
| **UKUPNO RASHODI** | **31.867.296,40** | **100,0** |
|  |  |  |

Za plaće i materijalna prava djelatnika (AOP 149) u 2019. godini utrošeno je 11.193.138 kn, odnosno 42,73% ukupnih rashoda.

Na materijalne rashode (AOP 158) koji su duplo veći od troškova prethodne godine, ukupno je utrošeno 2.108.736,26 kn, od čega 769.246 kn na naknade troškove zaposlenima, zatim 468.087 kn na rashode za materijal i energiju, 577.903 kn na rashode za usluge, te 293.500 kn na ostale rashode. U odnosu na 2020. godinu, u 2021. godini je najznačajnije povećanje troškova projekta Regionalnog centra kompetencija.

Za radove na školi te nabavu nove opreme i knjiga utrošeno je 14.508.465 kn (AOP 357). Troškovi građevinskih objekata iznosili su 14.425.815 kn (AOP 358), a u odnose se na izgradnju zgrade Regionalnog centra kompetencija. Za postrojenje i opremu utrošeno je 69.309 kn, dok je knjižni fond obnovljen novim knjigama u iznosu od 13.341 kn

Tehnička škola Čakovec poslovala je s manjkom od 7.151.411,75 kn u 2021. godini, a nastao je zbog projekta Regionalni centar kompetencija. Temeljem Zahtjeva za nadoknadu sredstava, navedena dokumentacija je dostavljena posredničkom tijelu (SAFU) na kontrolu, a potraživana sredstava (prihodi) će biti odobrena i isplaćena tijekom 2022. godine. S obzirom na preneseni višak iz 2020. godine u iznosu od 559.568,52 kn, ukupni manjak iznosi 6.591.843,23 kn.

**BILJEŠKE UZ IZVJEŠTAJ O RASHODIMA PREMA FUNKCIJSKOJ KLASIFIKACIJI**

Obrazac RAS – funkcijski za razdoblje od 1. siječnja do 31. prosinca 2021. godine popunjen je ukupno ostvarenim troškovima za 2021. godinu, te je pod AOP 116-Više srednjoškolsko obrazovanje upisan iznos 31.867.296 kn.

**BILJEŠKE UZ IZVJEŠTAJ O OBVEZAMA**

Stanje obveza na početku izvještajnog razdoblja iznosi 2.516.804 kn, a stanje obveza na kraju izvještajnog razdoblja 9.462.296 kn. Dospjele su obveze u iznosu od 7.654.248 kn, od čega je Škola dio obveza podmirila u siječnju, a ostatak će podmiriti nakon odobrenja i isplate po Zahtjevu za nadoknadom sredstava (RCK).

Ostale obveze u iznosu od 1.808.049 kn nisu dospjele s 31.12.2021., a odnose se na plaću i materijalna prava za 12/2021 čije dospijeće je u siječnju 2022., te na ostale fakture tekućih rashoda sa datumom 31.12.2021. čija je valuta dospijeća u 2022. godini.

**BILJEŠKE UZ BILANCU**

Imovina na dan 31.12.2021. godine iznosila je 30.065.260 kn što odgovara iznosu obaveza i vlastitih izvora. Nefinancijska imovina Škole iznosi 27.151.056 kn. Za dugotrajnu imovinu primjenjuju se stope otpisa iz Pravilnika o proračunskom računovodstvu i Računskom planu, a

ispravak vrijednosti knjižen je na teret izvora vlasništva. Za kratkotrajnu imovinu, sitni inventar, primjenjuje se sto postotni otpis.

Financijska imovina Škole iznosi 2.914.204 kn. Sastoji se od novčanih sredstava i potraživanja. Stanje na žiro računu i blagajni jednako je izvatku žiro računa otvorenih u PBZ d.d. i saldu blagajne Škole u iznosu od 1.604.225 kn.

Kontinuirani rashodi budućih razdoblja iznose 1.094.029 kn, a odnose se na plaću za prosinac 2021. koja će biti isplaćena u siječnju 2022.

Obveze Škole s 31.12.2021. godine odnose se najvećim dijelom na obveze za nabavu nefinancijske imovine u iznosu od 7.695.655 kn te obveze za zaposlene koje iznose 1.132.303 kn, dok se ostatak odnosi na obveze za materijalne rashode.

U 2021. godini provedena je obvezna korekcija rezultata u iznosu od 2.933.359,01 kn. Podatak u Bilanci je naveden nakon provedene korekcije rezultata i razlikuje se od podatka u obrascu PR-RAS-a.

**Prihodi i rashodi prema izvorima financiranja**



Tehnička škola Čakovec ima 20 sudskih sporova u tijeku, vezano uz povećanje osnovice plaće, čija su ročišta zakazana za 2022. godinu. Nema nikakvih ugovorenih odnosa i slično koji uz ispunjenje određenih uvjeta mogu postati obveza ili imovina (dana kreditna pisma, hipoteke i sl.).

 Ravnatelj

 Dražen Blažeka, dipl. ing.